Kā izgatavot galda organizatoru?
Galda organizators var ievērojami atvieglot dzīvi, ja daudz laika nākas pavadīt pie rakstāmgalda. Šķēres, zīmuļi un dažādi citi ikdienā nepieciešami rīki mēdz noklīst tieši tad, kad tos visvairāk vajag. Lai šādas situācijas neatkārtotos, izgatavo galda organizatoru!
Tev būs nepieciešams:
- koka gabals;
- urbjmašīna;
- atšķirīga izmēra koksnes frēzurbji;
- smilšpapīrs;
- krāsas aerosols.
Vispirms izlem, cik liels organizators tavam galdam un rakstāmrīku skaitam nepieciešams un piemeklē atbilstoša izmēra koka gabalu. Pēc tā lūkojies malkas šķūnītī vai apmeklē tuvāko kokapstrādes uzņēmumu – tur noteikti būs aizķēries kāds nevajadzīgs atgriezums.
Tāpat esi uzmanīgs ar caurumu dziļumu – ja tie būs par seklu, rakstāmpiederumi no organizatora kritīs ārā, bet nevajag arī pārcensties. Ja kokam izurbsi cauri pilnībā, organizatoru nevarēsi pārvietot, kamēr tajā atradīsies zīmuļi.
Pēc caurumu izveidošanas nopulē koka gabalu ar smilšpapīru. Tādējādi izvairīsies no skabargām un iegūsi glītāku un gludāku gala rezultātu.
Pēc tam koka gabalu nopūt ar izsmidzināmo krāsu aerosolā. Šādas krāsas izmantošana nodrošinās, ka nokrāsoti tiek arī izurbtie caurumi.
Ja vēlies saglabāt koksnes izskatu, organizatoru vari tikai nolakot.
Pēc koksnes apstrādes ar krāsu vai laku ļauj tai kārtīgi nožūt.
Saliec galda organizētajā nepieciešamos rakstāmrīkus un izbaudi kārtību!
Foto: www.remontbp.com